Coronavirus 29 iulie. Care este singurul judeţ din ţară cu peste 100 de cazuri noi de coronavirus.
În Prahova au fost consemnate 101 noi cazuri de coronavirus. Al doilea judeţ în topul celor mai multe cazuri noi raportate este Argeş, cu 98 de infectări.
Dacă în urmă cu două zile mai multe judeţe din ţară, dar şi Capitala, raportau peste 100 de noi cazuri de îmbolnăvire, miercuri, într-un singur judeţ din ţară a fost depăşit acest prag psihologic. Este vorba despre Prahova, unde au fost consemnate 101 noi cazuri de coronavirus. Al doilea judeţ în topul celor mai multe cazuri noi raportate este Argeş, cu 98 de infectări, urmat de Dâmboviţa, cu 84. Municipiul Bucureşti, care conducea de regulă topul îmbolnăvirilor în ultimele 24 de ore, se situează pe poziţia a 4-a în top, cu 75 de cazuri. Potrivit datelor anunţate de Grupul de Comunicare Strategică, în urma testelor efectuate la nivel naţional, faţă de ultima raportare, au fost înregistrate 1.182 cazuri noi de persoane infectate cu SARS – CoV – 2 (COVID – 19), acestea fiind cazuri care nu au mai avut anterior un test pozitiv. 30 de decese în ultimele 24 de oreÎn intervalul 28.07.2020 (10:00) – 29.07.2020 (10:00) au fost înregistrate 30 de decese (15 bărbaţi şi 15 femei), ale unor pacienţi infectaţi cu noul coronavirus, internaţi în spitalele din Botoşani, Braşov, Dâmboviţa, Gorj, Harghita, Iaşi, Maramureş, Mehedinţi, Mureş, Prahova, Timiş, Vâlcea, Vrancea, Ilfov şi Bucureşti.Dintre acestea, 3 decese au fost înregistrate la categoria de vârstă 40-49 ani, 5 la categoria de vârstă 50-59 ani, 9 decese la categoria de vârstă 60-69 ani, 11 decese la categoria de vârstă 70-79 ani şi 2 decese la categoria de peste 80 de ani.Toate cele 30 de decese înregistrate sunt ale unor pacienţi care au prezentat comorbidităţi.Peste 48.000 de cazuri de coronavirus la nivel naţionalPână astăzi, 29 iulie, pe teritoriul României, au fost confirmate 48.235 cazuri de persoane infectate cu noul coronavirus (COVID – 19). 26.446 de pacienţi au fost declaraţi vindecaţi şi 3.870 de pacienţi asimptomatici au fost externaţi la 10 zile după depistare.